钦定古今图书集成/明伦汇编/氏族典/第262卷 > 王翃
## 钦定古今图书集成/明伦汇编/氏族典/第262卷 > 王翃

按《唐书王翃传》，“翃字宏肱，并州晋阳人。少治兵家。天
宝中，授翊卫尉，羽林军宿卫。擢才兼文武科，出为辰
州刺史。与讨襄州康楚元有功，迁郎州刺史。大历中，
擢容管经略使。初，安禄山乱，梁崇牵号平南都统，与
别帅覃问合陷城邑，据容州。前经略使皆侨治藤、梧。
翃至，即出私财募士，有功者许署吏，于是人自奋，不”
数月悉复容州故地。捷书闻，诏更置顺州，以定馀乱。
累兼御史中丞、招讨处置使。岭表平，代宗遣使慰劳，
加金紫光禄大夫。入拜京兆尹。会泾原兵叛，翃挺身
走奉天，拜太子詹事。德宗还都，再迁大理卿。出为福
建观察使，徙东都留守。贞元十八年卒，谥曰肃。